kardosdrur/scandi-wiki huggingface dataset:
Louis Levy (forfatter)

Louis Nicolai Levy (født 9. oktober 1875 i København, død 9. marts 1940 i Charlottenlund) var en dansk forfatter, manuskriptforfatter og teaterkritiker. Gift med Clara Larsen (1898) ægteskab opløst og senere med Margrete Erichsen (1911). Louis Levy debuterede i 1894 med bogen Breve fra Ensomheden.

Bibliografi 

 Breve fra Ensomheden (1898)
 Invalideklubben (1900)
 Dansk Foraar (1906)
 Hjemkomst (1907)
 Menneskeløget Kzradoch, den vårfriske Methusalem (1910)
 Gaarden (1928)
 Simon Ring (1901)
 Børnerim (1904)

Eksterne henvisninger 
 

 
 
 Bibliografi 
 Louis Levy på Dansk Forfatterleksikon

Manuskriptforfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Personer fra København
Jøder fra Danmark
Danskere i 1800-tallet
Danskere i 1900-tallet
Personer der er konverteret til kristendommen
Dansksprogede forfattere fra Danmark
Teaterkritikere fra Danmark
Louis Levy

Louis Levy har flere betydninger:

 Louis Levy (forfatter) – en dansk forfatter
 Louis Levy (komponist) – en britisk komponist
Képler Laveran Lima Ferreira

Képler Laveran Lima Ferreira (født 26. februar 1983), kendt som Pepe (brasiliansk portugisisk: [ˈpɛpi] ), er en professionel fodboldspiller der spiller for FC Porto i den bedste portugisiske række og på Portugals landshold, hovedsagelig som en central forsvar.

I løbet af sin karriere spillede han for Marítimo, Porto og Real Madrid, med individuel succes med de to sidstnævnte klubber. Brasiliansk fødte Pepe repræsenterer Portugal på internationalt plan.

Ekstern henvisning 
 Pepe biografi
 

Fodboldspillere fra Portugal
Fodboldlandsholdsspillere fra Portugal
Forsvarsspillere (fodbold)
Fodboldspillere fra FC Porto
Fodboldspillere fra Real Madrid CF
Fodboldspillere fra Beşiktaş JK
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010 
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014 
Deltagere ved det europæiske mesterskab i fodbold 2016 
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Gambara

Gambara er navnet på langobardernes (Winnili/Vinniler) mytiske tidlige dronning eller sibylle. Hun nævnes i manuskriptet Origo Gentis Langobardorum (7. århundrede) som igen refereres af Paulus Diaconus i hans bog om langobardernes historie Historia gentis Langobardorum (sidst 8. århundrede). Gambara er mor til de to (ligeledes mytiske) konger Ibor og Aio og hjælper langobarderne besejre vandalerne ved at bede Freja hjælpe Odin med at give dem sejr over dem.

Kilder 
 Paulus Diaconus, Historia gentis Langobardorum, første bog
 Origo gentis Langobardorum

Langobarder
BMW E90

BMW E90 er platformen på den femte generation BMW 3-serie. E90 blev lanceret til modelåret 2005 og afløste den tidligere 3-serie E46. Modelskiftet af sedanen, E90, i 3-serien indledte en udskiftning af hele modelprogrammet. Således lancerede BMW senere i 2005 en ny Touring, E91, inden en coupé, E92, og en cabriolet, E93, fulgte i 2006.

I september 2008 (modelår 2009) introducerede udgav BMW en faceliftet version af sedan- og stationcarmodellen, officielt kaldt LCI (Life Cycle Impuls). Denne opdatering bød på flere ændringer, heriblandt en ny motor (N57 ind - M57 ud) i 330D modellen. Man havde desuden ændret på bag- og forkofanger, forlygter og baglygter samt en ændret bagklap og BMW’s ikoniske nyregrill.

Modtagelse  
Den femte generation 3-serie er generelt blevet positivt modtaget, hvilket kunne læses af ganske høje salgstal kort efter lanceringen. Denne 3-serie bliver lige som sine forgængere betragtet som førende i sin klasse hvad angår køreegenskaber. Herudover har BMW også modtaget megen ros for flere af motorerne, der tilbydes i 3-serien. Specielt har den treliters magnesium motor i 330i modtaget flotte anmeldelser i USA, mens twin-turbomotoren i 335i to gange, 2007 og 2008, er blevet kåret til International Engine of the Year.

3-serien har dog også modtaget negativ kritik, hvilket hovedsageligt har gået på sedannes "konservative" design, det "ringe standardudstyrs-niveau" samt det omdiskuterede multimediesystem iDrive.

Billeder

Motorprogram 
3-seriens motorprogram i Danmark består pr. 22. maj 2008 af fem benzinmotorer og fem dieselmotorer:

Benzinmotorer

Dieselmotorer

Eksterne henvisninger 

Den danske importørs side om 3-serien

E90
Store mellemklassebiler
Biler introduceret i 2005
Biler fra 2000'erne
Biler fra 2010'erne
Baghjulstrukne biler
Coupéer
Cabrioleter
Stationcars
Raginpert

Raginpert (også Raghinpert, Reginbert; ? – 701) var en langobardisk konge af Italien der kortvarigt regerede i året 701.

Efter at kong Cunipert døde i år 700, var hans søn Liutpert udset som efterfølger. Men denne var stadig kun et barn, hvorfor (den senere konge) Ansprand agerede som hans værge. Raginpert benyttede sig af dette til at bemægtige sig tronen i år 701 hvor han afsatte kong Liutpert og satte hans egen søn Aripert op som tronfølger.

Ansprand satte sig til modværge mod Raginpert, og det kom til kamp hvor Raginpert og hans mænd (fra Piemonte) sejrede over Ansprand i et slag ved Novara i år 701 – men Raginpert, på trods af sejren, døde alligevel kort tid efter.

Han var søn af kong Godepert og barnebarn af af Aripert I. Han blev efterfulgt af hans søn Aripert 2.

Kilder 
 Paulus Diaconus, Historia gentis Langobardorum

 

Langobardiske konger
Tjek fødselsår
Leibi

Leibi er en flod i Landkreis Neu-Ulm i den tyske delstat Bayern , og en af Donaus bifloder fra højre. Leibi har sit udspring vest for et industriområdet i Weißenhorn og er 21,9 km lang.

Først løber Leibi gennem industriområdet fra syd mod nord og over sletterne nord for området. Så drejer floden et kort stykke vestover langs et skovområde. Den løber så nordover igen, forbi småbyerne Grendene, Hirbishofen, Holzheim og Steinheim. Efter et par hundrede meter gennem skoven Auwald munder den ud i Donau.

Floder i Bayern
Donaus bifloder
Liutpert

Liutpert (også Liutbert; ? – 702) var en langobardisk konge af Italien der regerede fra 700 til 702, med et afbrud i 701 hvor tronraneren Raginpert sad på tronen.

Liutpert var søn af den tidligere konge, Cunipert, og da denne døde i år 700 efterfulgt Liutpert ham som langobardernes konge. Men Liutpert var da stadig kun et barn, så han var under sin værge Ansprand, hertugen af Asti, beskyttelse. Efter otte måneder benyttede Raginpert sig af kongens unge alder til at gøre oprør. Det lykkedes Raginpert at tilrane sig kronen, men døde selv kort tid efter, hvorefter Ansprand nogle måneder senere igen fik tilkæmpet kronen tilbage til Liutpert. Kun for kort tid senere igen at blive omstyrtet, denne gang af Raginperts søn Aripert. Aripert tog Liutpert til fange i Pavia hvor han fik ham druknet.

Kilder 
 Paulus Diaconus, Historia gentis Langobardorum

 

Langobardiske konger
Tjek fødselsår
Werner Knudsen

Werner Knudsen (født 23. oktober 1953 i Ringsted) er en dansk datalog, komponist og forfatter til såvel korværker som IT-bøger. Han arbejder som IT-arkitekt for IBM, har tidligere arbejdet for TDC og er bosiddende i Glostrup.

Sideløbende med sin karriere inden for IT, har han altid beskæftiget sig med musik, særligt korsang. Gennem en årrække var han formand for Musikkonservatoriets børnekor, for hvilket han også har arrangeret en del musik, og han er desuden selv medlem af Akademisk Kor.

Selv har han primært komponeret sange samt kor- og orgelmusik, særligt i samarbejde med præst og forfatter Niels Johansen. Deres fælles værk Hvem kaldte på erantis, en samling af nye salmer og sange, er udkommet på Unitas Forlag i 2010. Sommersange, en korcyklus med tekster af Thøger Larsen, er udkommet på Edition S i 2008. Værket indeholder blandt andet en ny melodi til Danmark, nu blunder den lyse nat.

Værker 

IT-udgivelser:
 1995: Internet for alle
 1997: Mere Internet for alle
 1999: Internet tips for alle
 2001: Den lille bog om søgning på nettet

Musikværker:
 2006: Sommersange (tekster af Thøger Larsen)
 2007: Du danske sommer, jeg elsker dig (tekst af Thøger Larsen)
 2010: Hvem kaldte på erantis? (tekster af Niels Johansen)
 2011: Lysets utålmodighed (redaktør Holger Lissner), 14 salmemelodier
 2013: Hvor lang var tiden, da vi var mindre? (Sangene fra gaden, tekster af Niels Johansen)

Referencer

Eksterne links 
 Hvem kaldte på erantis? (2010)
 Sommersange (2006)
 Sange, salmer og viser

Komponister fra Danmark
Faglitterære forfattere fra Danmark
Dansksprogede forfattere fra Danmark
Personer fra Ringsted
Blau

Blau er en 15 km lang flod i den tyske delstat Baden-Württemberg og en af Donaus bifloder fra venstre. Den har sit udspring i en karstkilde, kaldet Blautopf, i byen Blaubeuren i Schwäbische Alb. Den løber østover gennem Blaustein til byen Ulm, hvor den munder ud i Donau.

Blaudalen 
Blaudalen blev formet af Donau. Da Schwäbische Alb hævede sig, gravede Donau sig dybere og dybere ned i dalen, men endte efterhånden i et leje som gik længere mod sydvest. I dalen, som blev tilbage, flyder Schmiech sydover og møder Donau i Ehingen og Blau løber østover til Ulm.

Floder i Baden-Württemberg
Donaus bifloder
Thomas Mitchell

Thomas Mitchell (født 11. juli 1892, død 17. december 1962) var en amerikansk skuespiller, som var med i John Fords film Diligencen. Han fik en Oscar for bedste mandlige birolle. Han spillede også faderen Scarlett O´Hara i Borte med Blæsten i 1939. Thomas Mitchell døde af kræft.

Eksterne links 
 

Filmskuespillere fra USA
Personer døde af kræft
Angelik (art)

 
Angelik (Angelica sylvestris) eller skovangelik er en 80-200 cm høj plante, der vokser i fugtige skove, på enge og i moser.

Beskrivelse 
Angelik er en flerårig urt med en kraftig, opret vækst. Stænglen er rødviolet med et blådugget vokslag. Tværsnittet er rundt. Bladene sidder det første år i en grundstillet roset. De er spredtstillede og 2-3 gange fjersnitdelte med rendeformede bladstilke. Småbladene er ægformede eller lidt skæve med savtakket rand og rødviolette fæster. Oversiden er grågrøn og mat mens undersiden er lyst grågrøn og fint håret. Blade højere oppe på stænglerne er ofte reduceret til oppustede bladskeder.

Blomstringen sker i juli-september, og den består af endestillede, næsten kugleformede stande, bestående af kompakte småskærme. De enkelte blomster er ret små og hvide til lyserøde. Frugterne er spaltefrugter, der lugter stramt, når de bliver beskadiget.

Rodnettet består af en kraftig, dybtgående pælerod med tynde siderødder.

Højde x bredde og årlig tilvækst: 2,00 x 1,00 m (200 x 100 cm/år).

Voksested 

Angelik er udbredt i det nordlige Asien, Sibirien, Kaukasus og Lilleasien samt i Europa, herunder også i Danmark, hvor den er almindelig over hele landet bortset fra i Vestjylland. Den foretrækker fugtige, nogenlunde mineralrige voksesteder i let skygge.

I mosen Northfield Moss, Aberdeenshire, Skotland vokser den på fugtig, letskygget bund sammen med bl.a. alm. røn, alm. star, djævelsbid, dunbirk, kærtidsel, lysesiv og skovpadderok

Anvendelse 
Både rødder og overjordiske dele indeholder stoffer, der har gjort planten anvendelig mod åndedrætsbesvær. Desuden har planten været brugt mod kolik, og den har været anvendt i madlavningen.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Skovbundsplanter
Engplanter
Flerårige urter
John Tucker Must Die

John Tucker Must Die er en romantisk ungdomskomediefilm fra 2006 omhandlende tre piger spillet af Ashanti, Sophia Bush og Arielle Kebbel.

Plot 

John Tucker – skolens mest populærer dreng. Pigerne står næsten i kø for at være sammen med ham. Der er bare lige det at John (Jesse Metcalfe kendt fra Gaby's unge elsker i Desperate Housewives) ikke må se nogen piger for sin far – pga sin basketball – tror pigerne. Så de skal holde lav profil omkring deres dating med John. På denne måde har John 3 piger i saksen, 3 populærer piger fra hver sin high school klikke. Der er Cheerleaderen Heather (Ashanti som også arbejder som sanger), den dygtige elev og samtidige leder af skolens tv-station Carrie (Arielle Kebbel) og vegataren Beth (Sophia Bush kendt for One Tree Hill). Da pigernes idræts lærer en dag er syg, skal en ny lærer tage sig af dem, og Beth, Heather, Carrie og Kate (Brittany Snow kendt for American Dreams og Hairspray) kommer på samme hold i volleyball. Da Carrie kommer til at gøre lidt reklame for hendes dating med John Tucker kommer hun, Beth og Heather op at slås. Da alle inklusiv Kate, som er den nye pige på skolen og kender lidt til fuskede mænd – da hendes mor hele tiden ramler ind i en ny type, der smadrer hendes hjerte så Kate og hende skal flytte igen. Pigerne får en ide om at smadre John.. og Kate som aldrig før selv har haft noget med en fyr at gøre, skal være maddingen.

Eksterne henvisninger 
 

Ungdomsfilm fra USA
Amerikanske film fra 2006
Engelsksprogede film
Sevillas Metro

Sevillas Metro (spansk: Metro de Sevilla), er en undergrundsbane af Sevilla, Spanien. Alt i alt dækker rutenettet i metroen 18,2 km, der er 1 linje og 22 stationer; på en normal hverdag transporterer dem 55.000 passagerer. Der anslås at 14 millioner brugere vil bruge undergrundsbane til hele året. Befolkningen i byområdet er 1.450.214 som af 2007, placering som den fjerde største byområdet Spanien. Sevillas Metro er et statsejet selskab. Det vil blive indviet den 2. april 2009. Linjer 2, 3 og 4 er ved at blive planlagt og forventes at påbegynde sit byggeri omkring 2010.

Linjer 

Hver linje kan identificeres ved et alfanumerisk index (som regel bare et nummer) og en farve.

Linje 1 (grøn)

Linje 2 (blå, i projektet)

Linje 3 (gul, i projektet)

Linje 4 (rød, i projektet)

Ekstern henvisning 
 Metro de Sevilla 
 Sevilla21.com: Metro de Sevilla 
 UrbanRail.Net: Metro de Sevilla 

Metrosystemer
Metro
Informationskompetence

Informationskompetence kan defineres som evnen til effektivt at finde og behandle information. Begrebet "information literacy" er udviklet i USA omkring 1974 og siden videreudviklet i mange sammenhænge og på tværs af faggrænser. Historisk set har informationskompetencebegrebet udviklet sig parrallet med udviklingen af IT-redskaber der fungerer som støtte for læring og samtidig også ændrer den kognitive proces.

Informationskompetence er et begreb, der rummer mange facetter. Nogle betoner IT-aspekter (at være god til computere), andre betoner de mere traditionelle akademiske færdigheder, at kunne sprog, at kende og forstå genrer osv. Begrebet har fået en stor popularitet blandt bibliotekarer og informationsspecialister, der ser en vigtig opgave i at kunne udvikle menneskers informationskompetence.

Der opregnes ofte konkrete punkter, som fx:

 identificere informationsbehov og formulere spørgsmål på grundlag af behovet

 indse at relevant og dækkende information er basis for intelligent beslutningstagen

 identificere relevante hjælpemidler til informationssøgning, både traditionelle og elektroniske udvikle søgestrategier og søge systematisk

 undersøge og vurdere information kritisk

 organisere information til et bestemt formål

 tilegne sig nye erfaringer

 bruge information i kritisk tænkning og i problemløsning

Informationskompetence i undervisning 
Informationskompetence er gennem gymnasiereformen i 2005 og folkeskolereformen i 2014 blevet en del af undervisningsgrundlaget i både gymnasieskolen og folkeskolen. I forbindelse med dette, er informationskompetencen i højere grad kædet sammen med IT-kompetencer, og optræder i lovgivningen som en del af et større hele.

Selve undervisningen i informationskompetence, fokuserer primært på to forskellige tilgange til informationskompetence. Den traditionelle undervisning omhandler primært informationssøgning, med et fokus på hvordan specifikke informationssøgningstilgange bruges. Den alternative undervisningstilgang tager udgangspunkt i at arbejde med information og IT, hvor informationsbehov, informationshåndtering og informationsdannelse er primært fokus for undervisningstilgangen.

Litteratur 

 Andersen, Jack (2003). "Information literacy: Hvad skal man vide for at søge efter information?"  i: Biblioteksarbejde, årg. 23, nr. 66, 59-68 (Tema: Vinkler på informationskompetence) –  –

Se også 
Kompetence.

Noter 

Biblioteks- og informationsvidenskab
Samfundet til Udgivelse af Dansk Musik

Samfundet til udgivelse af dansk musik – senere kaldet Edition SAMFUNDET og nu Edition S – blev stiftet i 1871 som et privat, ukommercielt foretagende, der skulle sikre den danske kulturhistories væsentlige værker en fremtid i trykt form.

Siden stiftelsen har Edition S imidlertid udviklet sig til at være et af de førende danske forlag, der – sin støtte fra Statens Musikråd til trods – fungerer som privat forlag med et af de vægtigste kataloger af solo-, kammer-, kor- og orkestermusik.

Eksterne links 

Edition S

Forlag fra Danmark
Etableret i 1871
Luzjniki Stadion

Luzjniki Stadion (russisk: Стадион "Лужники") er det største stadion i Rusland. Det ligger i Moskva og har plads til 81.000 siddende tilskuere. Det blev indviet 31. juli 1956, og er siden flere gange blev ombygget, senest i forbindelse med det russiske værtsskab ved VM i 2018. Det er hjemmebane for det russiske landshold. Tidligere var det også hjemmebane for Spartak Moskva, der dog nu spiller på Otkrytije Arena.

21. maj 2008 blev Champions League-finalen spillet på banen. Det blev også brugt under sommer-OL 1980.

I de senere år har der desuden været afholdt en række koncerter på Luzjniki med blandt andet Bon Jovi, Scorpions, Mötley Crüe og Madonna.

VM i 2018 
Som et ud af i alt 12 stadioner blev Luzjniki Stadion udvalgt som spillested ved VM i fodbold 2018. Det blev besluttet, at stadion skulle lægge græs til fire gruppespilskampe (herunder Danmarks opgør mod Frankrig, én 1/8-finale, én semifinale samt finalen.

Galleri

Referencer

Eksterne henvisninger 

 Luzjniki Stadions egen hjemmeside

Fodboldstadioner i Rusland
Olympiske anlæg
Bygninger, konstruktioner og anlæg i Moskva
Etableret i 1956
Stadioner til VM i fodbold 2018
Volstead Act

The Volstead Act (officielt: the National Prohibition Act of 1919), er en amerikansk forordning der blev tilføjet i den amerikanske forfatning, som den attende ændring. Formålet var at etablere et nationalt forbud mod alkoholholdige drikkevarer.

Loven blev i folkemunde opkaldt efter kongresmedlem Andrew Volstead, som var formand for senatets juridiske komite, som havde ansvaret for godkendelse af forslaget, der blev udarbejdet af Wayne Wheeler fra en anti-alkoholisk organisation.

Forslaget blev forkastet af præsident Woodrow Wilson den 28. oktober 1919 af forfatningsmæssige og etiske grunde, men godkendt af kongressen den samme dag og trådte i kraft som lov i 1920 og ophævet i 1933.

Forordningen præciserer at ingen person må fremstille, sælge, bytte, transportere, importere, eksportere, levere, fremlægge eller besidde nogen alkoholdige drikkevarer undtagen disse som tilladt af denne lov.

Se også 
 Forbudstiden i USA

Ekstern henvisning og kilde 
 Organisationer mod alkohol i USA (engelsk) 

USA's historie
Beerenberg

Beerenberg er verdens nordligste aktive vulkan og ligger på Jan Mayen. Beerenberg er en stratovulkan på den midt-atlantiske oceanryg. Vulkanen er Norges for tiden eneste aktive vulkan, og havde sit seneste udbrud i 1985.

Natten til 18.september 1970 blev Jan Mayen ramt af et kraftig jordskælv, efterfulgt af flere mindre skælv. Vejret var overskyet, og visuelle observationer var ikke mulig. Først to dage senere observerede et japansk rutefly at Beerenberg var i udbrud. De 30 meteorologer, radiooperatører osv, som var stationeret på øen, blev evakueret, men vendte senere tilbage igen. Udbruddet fortsatte til midten af oktober. En del af lavaen løb ud i havet og dannede en 4 km² stor landtunge som senere blev tæret bort af havet.

Hele øen er vulkansk, og man troede efter udbruddet i 1970 at det 2.277 m høje Beerenberg, som har en diameter på 20 km, var udslukt. Man antager at den var i udbrud i 1732 og 1818. Udbruddene finder som regel sted på flankerne af den sneklædte vulkankegle, som regel fra lange spalter. Der produceres som oftest fra oceanryggenes vulkaner basaltlava.

Nordmændene Per Wexels og Magne Råum besteg i 1944 som de første Beerenberg. Begge var ansat på den norske meteologiske station, der under den 2. verdenskrig blev oprettet på Jan Mayen. Øen var det eneste norske område som ikke var besat af tyskerne.

Eksterne henvisnnger 

 Beerenberg
 Smithsonians vulkansider (engelsk) 

Bjerge i Norge
Vulkaner i Norge
Jan Mayen
Information (flertydig)

Information kan have flere betydninger:

 Information – oplysning og andet.
 Informationssystem – et system der modtager, behandler og afleverer informationer.
 Informationskompetence – evnen til at finde og behandle information.
 Informationssamfund – et samfund baseret på viden og information.
 Dagbladet Information – dansk avis.
 Information (II) – dansk dokumentarfilm fra 1947 instrueret af Bjørn Rasmussen
 Information (dokumentarfilm) - dansk dokumentarfilm fra 1977
Landkreis Altötting

Landkreis Altötting ligger i  det bayeriske Regierungsbezirk  Oberbayern. Nabokreise er mod nord er Landkreis Rottal-Inn i Regierungsbezirk Niederbayern, mod øst ligger  Bezirk Braunau am Inn i Oberösterreich, mod syd ligger Landkreis Traunstein og mod vest Landkreis Mühldorf am Inn.

Geografi
Landkreis Altötting kan inddeles i tre forskellige landskaber: I nord, ovenfor Inn-dalen ligger det tertiære Isar-Inn-bakkeland. Dertil slutter sig Inn-dalen med en gennemsnitlig bredde på 10 km. I syd hæver landet sig gennem   nogle  morænebakker til begyndelsen af Bayerisches Alpenvorland.

Byer og kommuner
Kreisen havde   indbyggere pr.

Weblinks 

 Om våbenskjoldet

Noter
Kyoto (flertydig)

Kyoto er en japansk by, der er hovedby i Kyoto-præfekturet.

Kyoto kan herudover have følgende betydninger:

 Kyoto (Art Blakey-album), et album fra 1964 af Art Blakey's Jazz Messengers
 Kyoto (Tangerine Dream-album) - et album fra 1983 af Tangerine Dream
 Kyoto (Tyga-album) - et album fra 2018 af rapperen Tyga
 Kyoto-aftalen – en international klimaaftale indgået i Kyoto
 Kyoto Animation - et animationsstudie i Kyoto
 Kyoto Sanga FC - en fodboldklub i Kyoto
 Kyoto University (eller University of Kyoto) - et universitet i Kyoto
 Kyoto shogi - en shogivariant
Alsvinda

Alsvinda (også Alpsuinda, Albsuinda) (ca. 558 – ?) var en langobardisk prinsesse, datter af langobardernes konge Alboin og hans kone Klotsuinda, en datter af frankernes konge Klotar.

Alsvinda var fulgt med langobarderne fra deres hjemland i Pannonien til invasionen af Italien. Senere efter snigmordet på Alboin, tog Rosamond hende med til Ravenna sammen med Helmichis og hele den langobardiske statskasse nyligt fyldt med krigsbyttet fra invasionen af Italien. Efter Rosamond og Helmichis død, blev Alsvinda sendt til den byzantinske kejser Tiberios i Konstantinopel. Hendes videre skæbne derefter kendes ikke.

Langobarder
Altötting

Altötting er administrationsby i Landkreis Altötting i Regierungsbezirk Oberbayern og ligger cirka 90 kilometer øst for München. Byen er også en kendt valfartsby, som fik besøg af paven i 2006.

Geografi 
Byen ligger ved floden Mörnbach på en udstrakt grusslette, der gennem årtusinder er skyllet ud fra Inngletscheren. Tre kilometer mod nord løber floden Inn, og to kilometer mod syd de store stenbakker Kastler Höhen.

Pavebesøg 
Valfartsbyen Altötting har haft besøg af paverne Pius VI. i 1782 og Johannes Paul II. i 1980 . Pave Benedikt XVI., der er født kun 11 km væk i byen Marktl , besøgte byen 11. September 2006.

Eksterne henvisninger 

 Fotos fra Gnadenkapelle Altötting
 Website der Stadt Altötting